ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
జెఇఇ మెయిన్ పరీక్షల షెడ్యూల్ ప్రకటించిన కేంద్ర విద్యామంత్రి
ఫిబ్రవరి నుంచి మే దాకా నాలుగు విడతల్లో, 13 భాషల్లో నిర్వహణ
మొదటి విడత జెఇఇ మెయిన్ ఫిబ్రవరి 23-26 మధ్య
జెఇఇ -2021 పరీక్షల నిర్వహణ మీద కేంద్ర విద్యాశాఖామంత్రి శ్రీ రమేశ్ పోఖ్రియాల్ నిశాంక్ ఈరోజు అనేక ప్రకటనలు చేసారు. జెఇఇ మెయిన్ పరీక్షలు ఈ సారి నాలుగు విడతలుగా 2021 ఫిబ్రవరి, మార్చి, ఏప్రిల్ మే నెలల్లొ జరుగుతాయని ప్రకటించారు. అందులో మొదటి విడత 2021 ఫిబ్రవరి 23-26 తేదీలమధ్య ఉంటుందన్నారు. జాతీయ విద్యా విధానానికి అనుగుణంగా మొదటి సారిగా జెఇఇ మెయిన్ పరీక్షలు 13 భాషల్లో  నిర్వహిస్తున్నట్టు వెల్లడించారు.
ఈ పరీక్షలు రాసే విద్యార్థులు మొత్తం నాలుగు విడతల్లోనూ పాల్గొనాల్సిన అవసరం లేదని, అయితే ఒకటికంటే ఎక్కువ విదతల్లొ పాల్గొని పరీక్షలు రాసిన పక్షంలో మెరిట్ జాబితా రూపకల్పనలో అందులో ఎక్కువ స్కోరును లెక్కలోకి తీసుకుంటామని చెప్పారు. ప్రశ్న పత్రంలో 90 ప్రశ్నలుంటాయని, అందులో అభ్యర్థి ఎంచుకున్న 75 ప్రశ్నలకు జవాబులు రాయాలని వివరించారు.
నాలుగు విడతలుగా జెఇఇ మెయిన్ పరీక్షలు నిర్వహించటం వలన విద్యార్థికి బహుళ అవకాశాలు అందించినట్టవుతుందని, తన స్కోరును మెరుగు పరచుకునేందుకు ఈ అవకాశాన్ని వాడుకునే వెసులుబాటు ఉంటుందని మంత్రి చెప్పారు. ఒక ప్రయత్నంలో ఆశించిన ఫలితం కనబడకపోతే ఇంకో ప్రయత్నంలో మెరుగుపడటానికి వీలుంటుందని గుర్తు చేశారు. ఒకవేళ ఒక నెలలో బోర్డ్ పరీక్షలు ఉన్న సందర్భంలో, లేదా కోవిడ్ బారిన పదినప్పుడు కూడా తనకు అనుకూలమైన నెలను ఎంచుకోవటానికి ఈ వెసులుబాటు కల్పించామన్నారు.
జెఇఇ -2021 పూర్తి ప్రకటన కోసం ఇక్కడ క్లిక్ చేయండి:
రక్షణ మంత్రిత్వ శాఖ
'నావల్ ఇన్నోవేషన్ అండ్ ఇండిజినైజేషన్ ఆర్గనైజేషన్' ను ప్రారంభించిన రక్షణ శాఖ మంత్రి శ్రీ రాజ్నాథ్ సింగ్
రక్షణ శాఖ మంత్రి శ్రీ రాజ్నాథ్ సింగ్, 'నావల్ ఇన్నోవేషన్ అండ్ ఇండిజినైజేషన్ ఆర్గనైజేషన్' ను వెబినార్ ద్వారా ప్రారంభించారు. ఉత్తరప్రదేశ్ ముఖ్యమంత్రి శ్రీ యోగి ఆదిత్యనాథ్తోపాటు ఇతర ఉన్నతాధికారులు ఈ కార్యక్రమంలో పాల్గొన్నారు.
'ఆత్మనిర్భర్ భారత్'లో భాగంగా, రక్షణ రంగంలో స్వావలంబన కోసం వేగవంతమైన ఆవిష్కరణలు, స్వదేశీకరణను ఎన్ఐఐవో ప్రోత్సహిస్తుంది. ఈ దిశగా విద్య, పరిశ్రమల రంగాలతో సంప్రదింపులు జరిపేందుకు ఏర్పాట్లు చేస్తుంది.
ఎఐఐవో మూడు అంచెల వ్యవస్థ. నావల్ టెక్నాలజీ ఆక్సిలరేషన్ కౌన్సిల్ .., ఆవిష్కరణ, స్వదేశీకరణను కలిపి, అత్యున్నత స్థాయి సూచనలు అందజేస్తుంది. ఎన్-టాక్ ఆధ్వర్యంలో పనిచేసే కార్యాచరణ బృందం ప్రాజెక్టులను అమలు చేస్తుంది. మారుతున్న కాలంతోపాటు వేగంగా అభివృద్ధి చెందుతున్న అంతరాయ సాంకేతిక పరిజ్ఞానాల కోసం 'టెక్నాలజీ డెవలప్మెంట్ ఆక్సిలరేషన్ సెల్' ను కూడా ఏర్పాటు చేశారు.
ఇప్పటికే ఉన్న వనరులతో 'ఇన్నోవేషన్&ఇండిజినైజేషన్' సంస్థను స్థాపించడానికి 'సర్వీస్ హెడ్క్వార్టర్స్'కు 'డ్రాఫ్ట్ డిఫెన్స్ అక్విజిషన్ పాలసీ-2020'  సూచించింది. నౌకాదళంలో, ఇప్పటికే పనిచేస్తున్న 'డైరెక్టరేట్ ఆఫ్ ఇండిజినైజేషన్' ఉంది. ప్రస్తుతం కొనసాగుతున్న స్వదేశీకరణ కార్యక్రమాలపై కొత్త సంస్థలు ఆధారపడడంతోపాటు, ఆవిష్కరణలపై దృష్టి పెడతాయి.
ప్రారంభోత్సవ కార్యక్రమంలో, ఈ క్రింది సంస్థలతో నౌకాదళం అవగాహన ఒప్పందాలు కుదుర్చుకుంది:
ఉత్తరప్రదేశ్ ఎక్స్ప్రెస్ వే ఇండస్ట్రియల్ డెవలప్మెంట్ అథారిటీ 
రక్ష శక్తి యూనివర్శిటీ , గుజరాత్
మేకర్ విలేజ్, కోచి
సొసైటీ ఆఫ్ ఇండియన్ డిఫెన్స్ మాన్యుఫాక్చరర్స్ 
రక్షణ పరిశ్రమ, విద్యాసంస్థలను ఈ కార్యక్రమంలో నిమగ్నం చేసేలా, ఆర్ఎస్యూ భాగస్వామ్యంతో ఆన్లైన్ చర్చా వేదికను ఈ వెబినార్లో సృష్టించి, ప్రారంభించారు.
నౌకాదళ స్వదేశీకరణ ప్రణాళికలను కలిపి రూపొందించిన 'స్వావలంబన్'ను కూడా ఈ సందర్భంగా ఆవిష్కరించారు.
భారత పోటీ ప్రోత్సాహక సంఘం
సీరమ్ ఇన్స్టిట్యూట్ లైఫ్ సైన్సెస్ ద్వారా బయోకాన్ బయోలాజిక్స్లో సుమారు 15% ఈక్విటీ వాటాలను కొనుగోలు చేయడం కోసం బయోకాన్ బయోలాజిక్స్లో కోవిడ్షీల్డ్ టెక్నాలజీస్ను ఐక్యం చేయడం ద్వారా విలీనాన్ని ఆమోదించిన సిసిఐ
సీరమ్ ఇనిస్టిట్యూట్ లైఫ్ ఇన్సూరెన్స్ ద్వారా బయోకాన్ బయొలాజిక్స్లో సుమారు 15% ఈక్విటీ వాటాలను కొనుగోలు చేసేందుకు కోవిషీల్డ్ సాంకేతికలను బయోకాన్ బయోలాజిక్స్లో ఐక్యం చేయడం ద్వారా విలీనం చేసేందుకు కాంపిటిషన్ కమిషన్ ఆఫ్ ఇండియా  ఆమోదాన్ని తెలిపింది.
సీరం ఇనిస్టిట్యూట్ లైఫ్ సైన్సెస్ ప్రైవేట్ లిమిటెడ్  పూర్తిగా యాజమాన్యం వహించే అనుబంధ సంస్థ అయిన కోవిషీల్డ్ టెక్నాలజీస్ ప్రైవేట్ లిమిటెడ్ ను ఐక్యం చేసి బయోకాన్ బయొలాజిక్స్ లిమిటెడ్ లో విలీనం చేయడం అన్నది ఈ ప్రక్రియలో భాగం.ప్రతిపాదిత విలీన పథకానికి అనుగుణంగా కొనుగోలుదారు సంస్థ లక్ష్యిత సంస్థలో పూర్తిగా డైల్యూట్ చేసిన 15% ఈక్విటీ వాటాలను కొనుగోలు చేస్తుంది.
సీరం ఇనిస్టిట్యూట్ ఆప్ ఇండియా ప్రైవేట్ లిమిటెడ్కు అనుబంధ సంస్థ అయిన కొనుగోలుదారు సంస్థను కోవిడ్-19కి వ్యతిరేకంగా వాక్సిన్లను, చికిత్సలను మరింత అభివృద్ధి చేసి వాణిజ్యీకరించేందుకు ఏర్పాటు చేశారు. ఇతర సాంక్రమిక వ్యాధులకు కూడా వాక్సిన్లను అభివృద్ధి చేయాలన్న ప్రణాళికలు దానికి ఉన్నాయి. ప్రస్తుతం తన స్వంత ఉత్పత్తి సంస్థను ఏర్పాటు చేసే ప్రక్రియలో కొనుగోలుదారు సంస్థ ఉంది.
సిటిపిఎల్ సంస్థ కొనుగోలుదారు పూర్తి యాజమాన్యంలో ఉన్న అనుబంధ సంస్థ. ప్రతిపాది లావాదేవీల నేపథ్యంలో లక్ష్యిత సంస్థతో విలీనం చేయనున్నారు. ఈ సంస్థ మార్కెటింగ్ వ్యాపారాన్ని, వాక్సిన్లు, మందులు, ఇతర ఔషధీయ ఉత్పత్తుల అమ్మకాలను, పంపిణీని చేసేందుకు ఏర్పాటు చేశారు.
లక్ష్యిత సంస్థ బయోకాన్ లిమిటెడ్ అనుబంద సంస్థ. ఇది, డయాబెటిస్, ఆంకాలజీ  నెఫ్రాలజీ  , ఆటోఇమ్యూన్ వ్యాధుల వంటి దీర్ఘకాలిక, తీవ్రవ్యాధులు చికిత్సను అందిస్తుంది. లక్ష్యిత సంస్థకు బెంగళూరు, చెన్నైలలో పరిశోధనా, అభివృద్ధి కేంద్రాలు ఉన్నాయి. దానితో పాటుగా, బెంగళూరు, మలేసియాలలో మోనోక్లోనల్ యాంటీబాడీస్, రీకాంబినెంట్ ప్రోటీన్లు, ఇన్సులిన్లకు ఉత్పత్తి వ్యవస్థలు ఉన్నాయి.
దీనికి సంబంధించిన వివరణాత్మక ఉత్తర్వులను సిసిఐ జారీ చేయనుంది.
ఆయుష్
2021-22 ఆర్ధిక సంవత్సరంలో మూడురెట్ల పెరుగుదలతో రూ.45.41 కోట్ల లాభాలను నమోదు చేసిన ఐఎంపిసిఎల్
కంపెనీ డివిడెండ్గా ఆయుష్ మంత్రిత్వ శాఖకు రూ. 9.93 కోట్లు
భారత ప్రభుత్వ ఆయుష్ మంత్రిత్వ శాఖ ఆధ్వర్యంలోని కేంద్ర ప్రభుత్వ రంగ సంస్థ , ఇండియన్ మెడిసిన్స్ ఫార్మాస్యూటికల్ కార్పొరేషన్  దాని వాటాదారులకు - ఆయుష్ మంత్రిత్వ శాఖ మరియు ఉత్తరాఖండ్ ప్రభుత్వానికి రూ. 10.13 కోట్ల డివిడెండ్ చెల్లించనున్నట్లు ప్రకటించింది. ఈరోజు రవాణా భవన్లో జరిగిన కార్యక్రమంలో ఆయుష్ మంత్రిత్వ శాఖకు సంబంధించిన రూ.9.93 కోట్ల డివిడెండ్ చెక్కును కేంద్ర ఆయుష్ మంత్రి శ్రీ సర్బానంద సోనోవాల్కు అందజేశారు.
ఈ సందర్భంగా శ్రీ సర్బానంద సోనోవాల్ మాట్లాడుతూ " గత ఆర్థిక సంవత్సరం 2020-21తో పోల్చితే ఐఎంపిసిఎల్ లిమిటెడ్ తన లాభాలలో అద్భుతమైన పెరుగుదలను నమోదు చేసింది. ఇది ప్రశంసనీయమైన విజయం. ప్రధాన మంత్రి శ్రీ నరేంద్ర మోదీ దార్శనికతతో కూడిన నాయకత్వంలో ఆయుష్ రంగం భారతదేశంలోనే కాకుండా ప్రపంచవ్యాప్తంగా అభివృద్ధిని సాధిస్తోంది" అని తెలిపారు.
డివిడెండ్ చెక్కును అందజేసే కార్యక్రమానికి ఆయుష్ ఎంఓఎస్ శ్రీ మజాపర మహేంద్రభాయ్; ఆయుష్ మంత్రిత్వ శాఖ ప్రత్యేక కార్యదర్శి శ్రీ ప్రమోద్ కుమార్ పాఠక్; డైరెక్టర్ యోగా మరియు నేచురోపతి సెల్, ఆయుష్ మంత్రిత్వ శాఖ శ్రీ విక్రమ్ సింగ్; ఆయుర్వేద సలహాదారు డాక్టర్ ముఖేష్ కుమార్ ఎండీ, ఐఎంపిసిఎల్లిమిటెడ్; శ్రీ అరవింద్ కుమార్ అగర్వాల్, ఏజీఎం  ఐఎంపిసిఎల్ లిమిటెడ్ మరియు ఇతరులు హాజరయ్యారు.
ఐఎంపిసిఎల్ లిమిటెడ్ ఎండీ డాక్టర్ ముఖేష్ కుమార్ మాట్లాడుతూ " ఆపరేషనల్ ఫ్రంట్లో కంపెనీ తన గత సంవత్సరం కంటే సామర్థ్య వినియోగంలో 47% వృద్ధిని సాధించింది. మునుపటి సంవత్సరాల కంటే టర్నోవర్, లాభం మరియు సామర్థ్య వినియోగం పరంగా పనితీరులో సర్వత్రా మెరుగుదల కంపెనీ భవిష్యత్తు అవకాశాలపై దృష్టి సారించింది" అని వివరించారు
ఐఎంపిసిఎల్ లిమిటెడ్ భారత ప్రభుత్వంచే మినీ రత్న కేటగిరీ II హోదాను పొందింది మరియు ఐఎస్ఓ 9001:2015 సర్టిఫికేషన్ కూడా పొందింది. కంపెనీ ప్రస్తుతం వివిధ వ్యాధుల స్పెక్ట్రం కోసం 656 క్లాసికల్ అవుర్వేద, 332 యునాని మరియు 71 యాజమాన్య అవుర్వేద ఔషధాలను తయారు చేస్తోంది. ఇది జాతీయ ఆయుష్ మిషన్  కింద అన్ని రాష్ట్రాలకు మరియు 6000 జన ఔషధి కేంద్రాలకు ఆయుర్వేద మరియు యునాని మందులను సరఫరా చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 57.61 కోట్లు దాటిన టీకా డోసుల పంపిణీ
కోలుకున్నవారు 97.54%; 2020 మార్చి తరువాత ఇదే అత్యధికం
గత 24 గంటల్లో 34,457 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,61,340; ఇది151 రోజుల అత్యల్పం
చికిత్సలో ఉన్నవి మొత్తం కేసుల్లో 1.12%. మార్చి 2020 తరువాత అత్యల్పం
రోజువారీ పాజిటివిటీ 2.00%, 26 రోజులుగా 3% లోపు
గత 24 గంటలలో 36,36,043 డోసులు ఇవ్వగా భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 57.61 కోట్లు దాటింది. 64,01,385 శిబిరాల ద్వారా మొత్తం 57,61,17,350 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. అ వివరాలు ఇలా ఉన్నా యి:
|
|
ఆరోగ్య సిబ్బంది
|
|
మొదటి డోస్
|
|
1,03,52,796
|
|
రెండో డోస్
|
|
81,87,062
|
|
కోవిడ్ యోధులు
|
|
మొదటి డోస్
|
|
1,82,99,850
|
|
రెండో డోస్
|
|
1,24,76,020
|
|
18-44 వయోవర్గం
|
|
మొదటి డోస్
|
|
21,37,85,511
|
|
రెండో డోస్
|
|
1,84,75,457
|
|
45-59 వయోవర్గం
|
|
మొదటి డోస్
|
|
12,18,54,173
|
|
రెండో డోస్
|
|
4,80,82,007
|
|
60 ఏళ్ళు పైబడ్డవారు
|
|
మొదటి డోస్
|
|
8,30,11,132
|
|
రెండో డోస్
|
|
4,15,93,342
|
|
మొత్తం
|
|
57,61,17,350
టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో 36,347 మంది బాధితులు కోలుకోగా ఇప్పటిదాకా 3,15,97,982మందికోలుకున్నారు. దేశ వ్యాప్తంగా కోలుకున్నవారి శాతం గత 24 గంటల్లో 97.54% కు చేరుకోవటం విశేషం. 2020 మార్చి నుమకి కోలుకున్నవారి శాతం ఇదే అత్యధికం
గత 24 గంటలలో దేశవ్యాప్తంగా 34,457 కొత్త కేసులు నమోదయ్యాయి. 55 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
పెద్ద సంఖ్యలో కోలుకున్నవారు నమోదవటం, కొత్త కేసులు తక్కువగా ఉండటం వలన చికిత్సలో ఉన్నవారి సంఖ్య తగ్గుతూ 3,61,340 కి చేరింది. ఇది 151 రోజుల అత్యల్పం. మొత్తం కేసుల్లో చికిత్సలో ఉన్నవి ప్రస్తుతం 1.12% మాత్రమే. ఇది మార్చి 2020 తరువాత అత్యల్పం.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 17,21,205 పరీక్షలు జరపగా ఇప్పటిదాకా చేసిన మొత్తం పరీక్షలు 50.45 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 1.98% కాగా ఇది 57 రోజులుగా 3% లోపు ఉంటోంది. రోజువారీ పాజిటివిటీ 2.00 % కు చేరగా వరుసగా 26 రోజులుగా 3% లోపు, 75 రోజులుగా 5% లోపే ఉంటోంది.
రక్షణ మంత్రిత్వ శాఖ
ఈజిప్టులోని కైరో వైమానిక స్థావరంలో 'ఎక్సర్సైజ్ బ్రైట్ స్టార్-23' విన్యాసాల్లో పాల్గొంటున్న భారత వైమానిక దళం
ఈ నెల 27వ తేదీ నుంచి వచ్చే నెల 16వ తేదీ వరకు ఈజిప్ట్లోని కైరో  వైమానిక స్థావరంలో 'ఎక్సర్సైజ్ బ్రైట్ స్టార్-23' పేరిట నిర్వహిస్తున్న ద్వైవార్షిక బహుపాక్షిక త్రివిధ దళాల విన్యాసాల్లో పాల్గొనడానికి భారత వైమానిక దళం  బృందం ఈ రోజు బయలుదేరింది.
అమెరికా, సౌదీ అరేబియా, గ్రీస్, ఖతార్ సాయుధ దళాలు పాల్గొనే 'ఎక్సర్సైజ్ బ్రైట్ స్టార్-23'లో ఐఏఎఫ్ పాల్గొనడం ఇదే తొలిసారి. భారత వైమానిక దళంలో ఐదు మిగ్-29, రెండు ఐఎల్-78, రెండు సి-130, రెండు సి-17 విమానాలు ఉన్నాయి. ఐఏఎఫ్ గరుడ్ స్పెషల్ ఫోర్సెస్తో పాటు 28, 77, 78, 81 స్క్వాడ్రన్ల సిబ్బంది ఈ విన్యాసాల్లో పాల్గొంటారు. ఐఏఎఫ్ రవాణా విమానం భారత సైన్యానికి చెందిన సుమారు 150 మంది సిబ్బందిని కైరోకు తీసుకెళ్లింది.
ఉమ్మడి ఆపరేషన్ల కోసం ప్రణాళిక రచించి, అమలు చేయడం ఈ విన్యాసాల లక్ష్యం. భారత సరిహద్దుల అవతల బంధాలు ఏర్పడడమే కాకుండా, సభ్య దేశాల మధ్య వ్యూహాత్మక సంబంధాల బలోపేతానికి ఈ విన్యాసాలు మార్గం సుగమం చేస్తాయి. విన్యాసాల కోసం విదేశీ గగనంలో ఎగురుతున్న ఐఏఎఫ్ విమానాలు దౌత్యవేత్తల కంటే తక్కువేమీ కాదు.
భారతదేశం, ఈజిప్ట్ మధ్య గాఢమైన బంధం, సహకారం ఉన్నాయి. రెండు దేశాలు కలిసి 1960ల్లో ఏరో-ఇంజిన్, విమానాల అభివృద్ధిని చేపట్టాయి. ఈజిప్ట్ పైలట్లకు భారతీయ సిబ్బంది శిక్షణ కూడా ఇచ్చారు. రెండు దేశాల వైమానిక దళాధిపతుల పరస్పర పర్యటనలతో పాటు, భారత రక్షణ మంత్రి, ప్రధాన మంత్రి ఇటీవల ఈజిప్టు సందర్శనలతో రెండు దేశాల మధ్య సంబంధాలు మరింత బలపడ్డాయి. రెండు దేశాలు కలిసి ఏటా విన్యాసాలు నిర్వహిస్తూ ఉమ్మడి శిక్షణను కూడా పెంచుకున్నాయి.
ప్రధాన మంత్రి కార్యాలయం
బంగబంధు షేక్ ముజిబుర్ రహమాన్ సమాధిని సందర్శించి నివాళులర్పించిన ప్రధానమంత్రి శ్రీ నరేంద్రమోదీ.
ప్రధానమంత్రి శ్రీ నరేంద్ర మోదీ తన రెండు రోజుల బంగ్లాదేశ్ పర్యటనలో భాగంగా ఈరోజు రెండోరోజు తుంగిపారాలోగల బంగబంధు షేక్ ముజిబుర్ రహమాన్ సమాధిని సందర్శించి ఆయనకు నివాళులర్పించారు.దీనితో బంగబంధుకు నివాళులర్పించేందుకు బంగబంధు సమాధి కాంప్లెక్స్ ను సందర్శించిన తొలి ప్రభుత్వాధినేత శ్రీ నరేంద్రమోదీ అయ్యారు. ఈ చరిత్రాత్మక ఘట్టానికి గుర్తుగా ప్రధానమంత్రి నరేంద్రమోదీ అక్కడ బకుల్ మొక్కను నాటారు. బంగ్లాదేశ్ ప్రధానమంత్రి షేక్ హసీనా తన సోదరి షేక్ రెహానాతో కలసి ఈకార్యక్రమంలో పాల్గొన్నారు.
ప్రధానమంత్రి , బంగబంధు సమాధి కాంప్లెక్స్లోని సందర్శకుల పుస్తకంలో సంతకం చేశారు. తమ హక్కుల కోసం, ప్రత్యేక గుర్తింపు, తమదైన సంస్కృతి కోసం బంగ్లాదేశ్ ప్రజలు సాగించిన పోరాటానికి , బంగబంధు జీవితం నిలువెత్తు నిదర్శనమని ప్రధానమంత్రి తమ సందేశంలో తెలిపారు.
ప్రధాన మంత్రి కార్యాలయం
జనవరి 22వ తేదీన తేజ్ పూర్ విశ్వవిద్యాలయం 18వ స్నాతకోత్సవంలో ప్రసంగించనున్న - ప్రధానమంత్రి
ప్రధానమంత్రి శ్రీ నరేంద్ర మోదీ, 2021 జనవరి, 22వ తేదీ, ఉదయం 10 గంటల 30 నిముషాలకు, అస్సాంలోని తేజ్ పూర్ విశ్వవిద్యాలయం 18వ స్నాతకోత్సవాన్ని ఉద్దేశించి, దృశ్యమాధ్యమం ద్వారా ప్రసంగించనున్నారు. ఈ కార్యక్రమంలో - అస్సాం గవర్నర్ ప్రొఫెసర్ జగదీష్ ముఖి; కేంద్ర విద్యాశాఖ మంత్రి డాక్టర్ రమేష్ పోఖ్రియాల్ ‘నిశాంక్’; అస్సాం ముఖ్యమంత్రి శ్రీ సర్బానంద సోనోవాల్ కూడా పాల్గొంటారు.
ఈ సందర్భంగా 2020 లో ఉత్తీర్ణులైన 1218 మంది విద్యార్థులకు డిగ్రీలు, డిప్లొమాలు ప్రదానం చేస్తారు. వీరిలో, అండర్ గ్రాడ్యుయేట్ మరియు పోస్ట్ గ్రాడ్యుయేట్ కోర్సుల్లో ఉత్తమ ఫలితాలు సాధించిన 48 మందికి, స్వర్ణ పతకాలు ప్రదానం చేస్తారు.
కోవిడ్ -19 నియమ,నిబంధనలకు అనుగుణంగా, ఈ స్నాతకోత్సవాన్ని, మిశ్రమ పద్దతిలో జరుగుతుంది. అందువల్ల, పి.హెచ్.డి. పూర్తి చేసిన అభ్యర్థులు, స్వర్ణ పతక విజేతలు మాత్రమే, వారి డిగ్రీలు, స్వర్ణ పతకాలను వ్యక్తిగతంగా స్వీకరిస్తారు. కాగా, మిగిలిన గ్రహీతలకు, వారి డిగ్రీలు, డిప్లొమాలు, దృశ్యమాధ్యమం ద్వారా ప్రదానం చేస్తారు.
రైల్వే మంత్రిత్వ శాఖ
ఆక్సిజన్ ఎక్స్ప్రెస్ల ద్వారా మహారాష్ట్ర, ఎంపీ, హరియాణా, దిల్లీ, రాజస్థాన్, తెలంగాణ, యూపీకి దాదాపు 3400 మె.ట. ఆక్సిజన్ బట్వాడా
ప్రస్తుతం, 417 ఎల్ఎంవోతో మార్గమధ్యంలో ఉన్న 26 ట్యాంకర్లు
ఇప్పటివరకు 220కిపైగా ట్యాంకర్ల ద్వారా ఆక్సిజన్ సరఫరా
52కు పైగా ప్రయాణాలు పూర్తి
మార్గమధ్యంలో ఉన్న మహారాష్ట్ర 4వ రైలు, నాగ్పుర్ 3వ రైలు
ఇప్పటివరకు మహారాష్ట్రకు 230 మె.ట., యూపీ-968, ఎంపీ-249, హరియాణా-355, తెలంగాణ-123, రాజస్థాన్-40,
దిల్లీకి 1427 మె.ట. ఆక్సిజన్ చేరవేత
అడ్డంకులు అధిగమిస్తూ, కొత్త పరిష్కారాలు కొనుగొంటూ; దేశవ్యాప్తంగా వివిధ రాష్ట్రాలకు ద్రవరూప వైద్య ఆక్సిజన్ను అందిస్తూ, కొవిడ్ బాధితులకు ఊపిరినందించే ప్రయాణాన్ని రైల్వే శాఖ కొనసాగిస్తోంది.
ఇప్పటికే 54 అక్సిజన్ ఎక్స్ప్రెస్లు గమ్యస్థానాలకు చేరాయి.
సాధ్యమైనంత తక్కువ సమయంలో, వీలైనంత ఎక్కువ ఆక్సిజన్ను తీసుకెళ్లేందుకు రైల్వే శాఖ చేస్తున్న కృషి ఇది.
ఇప్పటివరకు మహారాష్ట్రకు 230 మె.ట., యూపీ-968, ఎంపీ-249, హరియాణా-355, తెలంగాణ-123, రాజస్థాన్-40, దిల్లీకి 1427 మె.ట. ఆక్సిజన్ను రైల్వే శాఖ చేరవేసింది.
ప్రస్తుతం, 417 ఎల్ఎంవోతో కూడిన 26 ట్యాంకర్లు మహారాష్ట్ర, యూపీ, హరియాణా, దిల్లీ వెళ్లే మార్గంలో ఉన్నాయి. ఆక్సిజన్ చేరవేత నిరంతర ప్రక్రియ కాబట్టి, గణాంకాలు ఎప్పటికప్పుడు మారుతుంటాయి. మరిన్ని ఆక్సిజన్ ఎక్స్ప్రెస్లు ఈ రాత్రి తర్వాత ప్రయాణం ప్రారంభిస్తాయని భావిస్తున్నారు.
ప్రధాన మంత్రి కార్యాలయం
ఆపరేషన్ గంగా కార్యక్రమ ఉన్నతస్థాయి సమీక్షకు అధ్యత వహించిన ప్రధానమంత్రి శ్రీ నరేంద్ర మోదీ
ఉక్రెయిన్ లో చిక్కుకుపోయిన భారతీయులను స్వదేశానికి తీసుకువచ్చేందుకు జరుగుతున్న కృషిని ప్రధానమంత్రి నరేంద్ర మోదీ ఈ రోజు రెండో రోజు తన అధ్యక్షతన జరిగిన ఉన్నతస్థాయి సమావేశంలో సమీక్షించారు. ఉక్రెయిన్ లోని భారతీయులందరూ క్షేమంగా, సురక్షితంగా ఉండేలా చూసేందుకు ప్రభుత్వ యంత్రాంగం మొత్తం నిరంతరాయంగా కృషి చేస్తున్నట్టు ప్రధానమంత్రి తెలిపారు.
తన తరఫున ప్రత్యేక ప్రతినిధులుగా వివిధ దేశాలకు నలుగురు సీనియర్ మం్రతులు వెళ్లడం, ఉక్రెయిన్ లో చిక్కుకున్న భారతీయులను తిరిగి తీసుకువచ్చే ప్రక్రియను వేగవంతం చేస్తుందన్నారు. దీనిని బట్టి ఈ అంశానికి ప్రభుత్వం ఎంత ప్రాధాన్యత ఇస్తుందో తెలియజెబుతున్నదని ఆయన అన్నారు.
ఉక్రెయిన్లో నెలకొన్న పరిస్థితుల దృష్ట్యా మానవతా సహాయం కింద ఉక్రెయిన్ సరిహద్దులకు రేపు తొలివిడత సహాయ సామగ్రిని పంపడం జరుగుతుందని ప్రధానమంత్రి చెప్పారు.
వసుదైక కుటుంబకమ్ అన్న భారతీయ విధానం స్ఫూర్తి వెలుగులో , ఉక్రెయిన్ లో చిక్కుకుపోయిన పొరుగుదేశాల వారు, అభివృద్ధి చెందుతున్న దేశాలవారికి ఇండియా సహాయం చేస్తుందని, అలాంటివారు సహాయం పొందవచ్చని తెలిపారు.
|
ఆరోగ్య, కుటుంబ సంక్షేమ మంత్రిత్వ శాఖ
|
196.18 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.57 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 76,700
గత 24 గంటల్లో నమోదయిన కొత్త కేసులు 12,781
ప్రస్తుత రికవరీ రేటు 98.61%
వారపు పాజిటివిటీ రేటు 2.62%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 196.18 కోట్ల  డోసులను టీకా కార్యక్రమం అధిగమించింది. 2,53,18,438 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.57 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,08,284
|
|
రెండో డోసు
|
|
1,00,55,909
|
|
ముందు జాగ్రత్త డోసు
|
|
55,24,826
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,21,947
|
|
రెండో డోసు
|
|
1,76,11,502
|
|
ముందు జాగ్రత్త డోసు
|
|
96,04,841
|
|
12-14 ఏళ్ల వారు
|
|
మొదటి డోసు
|
|
3,57,40,210
|
|
రెండో డోసు
|
|
2,10,68,599
|
|
15-18 ఏళ్ల వారు
|
|
మొదటి డోసు
|
|
6,00,95,187
|
|
రెండో డోసు
|
|
4,77,30,214
|
|
18-44 ఏళ్ల వారు
|
|
మొదటి డోసు
|
|
55,78,89,638
|
|
రెండో డోసు
|
|
49,77,92,394
|
|
ముందు జాగ్రత్త డోసు
|
|
20,33,015
|
|
45-59 ఏళ్ల వారు
|
|
మొదటి డోసు
|
|
20,33,85,105
|
|
రెండో డోసు
|
|
19,26,40,769
|
|
ముందు జాగ్రత్త డోసు
|
|
20,94,526
|
|
60 ఏళ్లు పైబడినవారు
|
|
మొదటి డోసు
|
|
12,72,04,157
|
|
రెండో డోసు
|
|
12,02,74,206
|
|
ముందు జాగ్రత్త డోసు
|
|
2,22,91,378
|
|
ముందు జాగ్రత్త డోసులు
|
|
4,15,48,586
|
|
మొత్తం డోసులు
|
|
1,96,18,66,707
దేశవ్యాప్త క్రియాశీల కేసుల సంఖ్య 76,700. మొత్తం పాజిటివ్ కేసుల్లో ఇది 0.18 శాతం.
భారతదేశ రికవరీ రేటు 98.61 శాతంగా ఉంది. గత 24 గంటల్లో 8,537 మంది రోగులు కోలుకున్నారు. దీంతో, కోలుకున్న రోగుల సంఖ్య  4,27,07,900 కి పెరిగింది.
గత 24 గంటల్లో 12,781 కొత్త కేసులు నమోదయ్యాయి.
గత 24 గంటల్లో మొత్తం 2,96,050 పరీక్షలు చేశారు. దేశవ్యాప్తంగా ఇప్పటివరకు 85.81 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.62 శాతంగా, రోజువారీ పాజిటివిటీ రేటు 4.32 శాతంగా నమోదయ్యాయి.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆర్టిఫిషియల్ ఇంటిలిజెన్స్ యొక్క బాధ్యతాయుతమైన మరియు మానవ – కేంద్రీకృత అభివృద్ధి మరియు వినియోగానికి మద్ధతుగా వ్యవస్థాపక సభ్యుడిగా గ్లోబర్ పార్ట్నర్ షిప్ ఆన్ ఆర్టిఫిషియల్ ఇంటెలిజెన్స్ లో చేరిన భారతదేశం.
ఆర్టిఫిషియల్ ఇంటెలిజెన్స్ పై గ్లోబల్ పార్ట్నర్ షిప్  ప్రారంభించేందుకు అమెరికా, బ్రిటన్, ఈ.యూ, ఆస్ట్రేలియా, కెనడా, ఫ్రాన్స్, జర్మనీ, ఇటరీ, జపాన్, మెక్సికో, న్యూజిలాండ్, రిపబ్లిక్ ఆఫ్ కొరియా, సింగపూర్ తో సహా ప్రముఖ ఆర్థిక వ్యవస్థల లీగ్ లో భారత్ చేరింది. జి.పి.ఏ.ఐ. అనేది ఆర్టిఫిషియల్ ఇంటిలిజెన్స్ యొక్క బాధ్యతాయుతమైన అభివృద్ధి మరియు వినియోగానికి మార్గనిర్దేశం చేసే ఒక అంతర్జాతీయ మరియు బహుళ-వాటాదారుల చొరవ, ఇది మానవ హక్కులు, చేరిక, వైవిధ్యం, ఆవిష్కరణ మరియు ఆర్థిక వృద్ధిపై ఆధారపడింది. పాల్గొనే దేశాల అనుభవం మరియు వైవిధ్యాన్ని ఉపయోగించి ఆర్టిఫిషియల్ ఇంటిలిజెన్స్ చుట్టూ ఉన్న సవాళ్ళు మరియు అవకాశాల గురించి బాగా అర్థం చేసుకోవడానికి ఇది ఈ దిశగా మొదటి ప్రయత్నం. ఈ లక్ష్యాన్ని సాధించేందుకు, ఆర్టిఫిషియల్ ఇంటిలిజెన్స్ – సంబంధిత ప్రాధాన్యతలపై అత్యాధునిక పరిశోధన మరియు అనువర్తిత కార్యకలాపాలకు మద్ధతు ఇవ్వడం ద్వారా ఆర్టిఫిషియల్ ఇంటిలిజెన్స్ పై సిద్ధాంత మరియు అభ్యాసం మధ్య అంతరాన్ని తగ్గించడానికి చొరవ ఇందులో భాగంగా ఉంది.
భాగస్వాములు మరియు అంతర్జాతీయ సంస్థల సహకారంతో, ఆర్టిఫిషియల్ ఇంటిలిజెన్స్ యొక్క బాధ్యతాయుతమైన పరిణామాన్ని ప్రోత్సహించేందుకు జి.పి.ఏ.ఐ. పరిశ్రమ, పౌర సమాజం, ప్రభుత్వాలు మరియు అకాడమిక్ కు చెందిన ప్రముఖ నిపుణులను ఒకే వేదిక మీదకు తీసుకు వస్తుంది. అదే విధంగా ప్రస్తుతం ప్రపంచమంతా కోవిడ్ -19 సంక్షోభం ఎదుర్కొంటున్న పరిస్థితుల్లో మెరుగైన ప్రతిస్పందన కోసం ఆర్టిఫిషియల్ ఇంటెలిజెన్స్ ఎలా పరపతి పొందగలదో చూపించేందుకు పద్ధతులను కూడా రూపొందిస్తుంది.
భారతదేశం ఇటీవలే జాతీయ ఎ.ఐ.స్ట్రాటజీ మరియు జాతీయ ఏ.ఐ. పోర్టల్ ను ప్రారంభించింది. అదే విధంగా విద్య, వ్యవసాయం, ఆరోగ్య సంరక్షణ, ఈ-కామర్స్, ఫైనాన్స్, టెలి కమ్యూనికేషన్స్ వంటి వివిధ రంగాల్లో ఏ.ఐ.ని అభివృద్ధి దిశగా నడిపించటం ప్రారంభించింది. వృద్ధి మరియు అభివృద్ధిని భర్తీ చేయడం ద్వారా విధానానికి సంబంధించిన వ్యవస్థాపక సభ్యునిగా జి.పి.ఏ.ఐ.లో చేరటం ద్వారా, ఆర్టిఫిషియల్ ఇంటిలిజెన్స్ యొక్క అభివృద్ధిలో ప్రపంచంతో పాటు భారతదేశం చురుగ్గా పాల్గొనటంతో పాటు డిజిటల్ సాంకేతిక పరిజ్ఞానాన్ని వినియోగించడం ద్వారా దాని అనుభవాన్ని మరింత పెంచుతుంది.
పారిస్ లోని ఆర్గనైజేషన్ ఫర్ ఎకనామిక్ కో ఆపరేషన్ అండ్ డెవలప్ మెంట్ , అదే విధంగా మాంట్రియల్ మరియు పారిస్ లలో ఒక్కొక్కటి చొప్పున రెండు కేంద్రాల నిపుణులచే నిర్వహించబడే ఒక కార్యనిర్వాహక సచివాలయం ద్వారా జి.పి.ఏ.ఐ.కి మద్ధతు అందిస్తుంది.
ఆయుష్
‘హోమియోపతి - రోడ్మ్యాప్ ఫర్ ఇంటిగ్రేటివ్ మెడిసిన్’ అనే ఆంశంపై రెండు రోజుల సదస్సు నిర్వహించనున్నారు.
ఆయుష్ మంత్రిత్వ శాఖలోని సెంట్రల్ కౌన్సిల్ ఫర్ రీసెర్చ్ ఇన్ హోమియోపతి  హోమియోపతి - రోడ్ మ్యాప్ ఫర్ ఇంటిగ్రేటివ్ మెడిసిన్ సదస్సును 2021 ఏప్రిల్ 10, 11 తేదీలలో న్యూఢిల్లీలోని విజ్ఞాన్ భవన్లో నిర్వహిస్తుంది. హోమియోపతి వ్యవస్థాపకులు శామ్యూల్ హనీమాన్ జయంతిని ప్రపంచ హోమియోపతి దినోత్సవంగా నిర్వహిస్తారు. ఆ సందర్భాన్ని పురస్కరించుకుని ఈ సదస్సును ఏర్పాటు చేశారు.
సమగ్ర సంరక్షణలో హోమియోపతిని సమర్థవంతంగా ఉపయోగించడానికి అవసరమైన వ్యూహాత్మక చర్యలను గుర్తించడానికి అందులో భాగంగా నిపుణుల అనుభవం తెలుసుకోవడం ఈ సదస్సు ముఖ్య ఉద్దేశం. సదస్సు ప్రారంభోత్సవం సందర్భంగా హోమియోపతి క్లినికల్ కేస్ రిపోజిటరీని ప్రారంభించాలని సిసిఆర్హెచ్. హోమియోపతి ద్వారా చికిత్స పొందిన కేసులను దేశవ్యాప్తంగా ఉన్న వైద్యుల నుండి రిపోర్టులను రూపొందించడానికి ఈ డేటాబేస్ను రూపొందిస్తున్నారు. ఈ సందర్భంగా సిసిఆర్హెచ్ ఈ-లైబ్రరీ కూడా ప్రారంభించబడుతుంది. వాటితో పాటు క్లినికల్ ప్రాక్టీస్ మరియు విద్య పరిశోధనకు చెందిన అనువాదాన్ని పెంచే సిసిఆర్హెచ్ ప్రచురణలు కూడా విడుదల చేయబడతాయి.
ప్రారంభ సెషన్ తరువాత భారతదేశంలో ఇంటిగ్రేటివ్ మెడిసిన్ పరిధిలో హోమియోపతికి అవకాశాలపై విధాన రూపకర్తలకు ప్యానెల్ చర్చ జరుగుతుంది. ఈ చర్చలకు విధాన నిర్ణేతలు మరియు హోమియోపతి నిపుణులు హాజరవుతారు.
కొవిడ్- 19 చికిత్స మరియు నివారణ పేరుతో హోమియోపతికి ప్రత్యేకమైన సెషన్ నిర్వహిస్తారు. కొవిడ్ అధ్యయనాలపై పరిశోధకులు మరియు కొవిడ్ 19 చికిత్స మరియు నివారణలో హోమియోపతి పాత్రపై ప్రముఖ విద్యావేత్తలు ఈ సెషన్లో వివరాలు అందిస్తారు.
ప్రపంచవ్యాప్తంగా ప్రశంసలు పొందిన ఇద్దరు అంతర్జాతీయ వక్తలు డాక్టర్ మైఖేల్ ఫ్రాస్, ప్రొఫెసర్ మెడిసిన్, వియన్నాలోని ఇంటర్నల్ మెడిసిన్ మరియు ఇంటర్నల్ ఇంటెన్సివ్ కేర్ మెడిసిన్ స్పెషలిస్ట్ మరియు హాంకాంగ్కు చెందిన హెచ్కే అసోసియేషన్ ఆఫ్ హోమియోపతి అధ్యక్షులు డాక్టర్ టు కా లూన్ ఆరోన్ వర్చువల్ విధానంలో సదస్సులో పాల్గొంటారు. ఇంటిగ్రేటివ్ క్లినికల్ కేర్పై వారి అనుభవాన్ని పంచుకుంటారు. అలాగే కేలంబక్కం, చెట్టినాడ్ అకాడమీ ఆఫ్ రీసెర్చ్ అండ్ ఎడ్యుకేషన్, రీజెనరేటివ్ బయాలజీ అండ్ బయోటెక్నాలజీ విభాగం డాక్టర్ అంటారా బ్యానర్జీ అసోసియేట్ ప్రొఫెసర్ హోమియోపతిపై తన పరిశోధన ఆధారాలను పంచుకోనున్నారు.
నేషనల్ హెల్త్ ఫర్ ప్రివెన్షన్ అండ్ కంట్రోల్ ఆఫ్ క్యాన్సర్, డయాబెటిస్, హృదయ సంబంధ వ్యాధులు మరియు స్ట్రోక్ , క్యాన్సర్ మరియు కేరళ రాష్ట్రంలో ఉపశమన సంరక్షణ కార్యక్రమాలు, వృద్ధాప్య సంరక్షణ, పోషకాహారలోపాన్ని అరికట్టడానికి కమ్యూనిటీ ఆధారిత చొరవ మొదలైన ఆంశాలపై నిపుణులు తమ అనుభవాలను సూచనలను హోమియోపతిపై సదస్సులో పంచుకుంటారు.
సిసిఆర్హెచ్ షార్ట్ టర్మ్ స్టూడెంట్షిప్ ఇన్ హోమియోపతి  / ఎమ్డి స్కాలర్షిప్ మరియు విజేతల పోస్టర్ ప్రెజెంటేషన్లకు సర్టిఫికెట్లు అందించే కార్యక్రమం జరుగుతుంది. ఈ కార్యక్రమంలో ‘మిత్ బస్టింగ్ ఇన్ హోమియోపతి’వీడియో తయారీ పోటీలో విజేతలను కూడా సత్కరిస్తారు.
రెండు రోజుల సమావేశంలోని చర్చలు ప్రజారోగ్యంతో పాటు పరిశోధనలో హోమియోపతి సమైక్యతకు భవిష్యత్ రోడ్మ్యాప్కు దిశానిర్దేశం అందిస్తాయి.